钦定古今图书集成/明伦汇编/家范典/第073卷 > 汉应劭风俗通义 > 《赠伯姊》曹寿奴
## 钦定古今图书集成/明伦汇编/家范典/第073卷 > 汉应劭风俗通义 > 《赠伯姊》曹寿奴

草有并蒂花，木有连理枝。果有合欢核，豆有同根萁。
鱼或比目游，鸟亦比翼随。同功茧作绵，合巹玉为卮。
我与子姊妹，愿得不相离。出必同车轮，居必联屋楣。
见月每共拜，弄珠定双嬉。子妆我掠鬓，子盥我奉匜。
我衣，𢭏子砧子濯污我私。机张我续织，镜听子兼持。
子褰我衾裯，我𫗦子粥糜。寒辄拥子背，暑还扇我肌。
子女迭相抱，帷帐恒并施。生从比肩人，没以百岁期。